CELEX: C2005/229/31
Language: el
Date: 2005-09-17 00:00:00
Title: Απόφαση του Πρωτοδικείου, της 13ης Ιουλίου 2005, στην υπόθεση T-5/04, Carlo Scano κατά Επιτροπής των Ευρωπαϊκών Κοινοτήτων (Υπάλληλοι — Εσωτερικός διαγωνισμός — Ερωτήσεις πολλαπλών επιλογών — Άρνηση ακύρωσης ορισμένων ερωτήσεων από την εξεταστική επιτροπή — Ίση μεταχείριση — Αρχή της χρηστής διοικήσεως — Περιεχόμενο του δικαστικού ελέγχου — Προσφυγή ακυρώσεως — Αγωγή αποζημιώσεως)

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/15
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 13ης Ιουλίου 2005
   στην υπόθεση T-5/04, Carlo Scano κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Εσωτερικός διαγωνισμός - Ερωτήσεις πολλαπλών επιλογών - Άρνηση ακύρωσης ορισμένων ερωτήσεων από την εξεταστική επιτροπή - Ίση μεταχείριση - Αρχή της χρηστής διοικήσεως - Περιεχόμενο του δικαστικού ελέγχου - Προσφυγή ακυρώσεως - Αγωγή αποζημιώσεως)
   (2005/C 229/31)
   Γλώσσα διαδικασίας: η γαλλική
   Στην υπόθεση T-5/04, Carlo Scano, υπάλληλος της Επιτροπής των Ευρωπαϊκών Κοινοτήτων, κάτοικος Βρυξελλών (Βέλγιο), εκπροσωπούμενος από τον A. Lucas, δικηγόρο, κατά Επιτροπής των Ευρωπαϊκών Κοινοτήτων (εκπρόσωπος: J. Currall, επικουρούμενος από τον D. Waelbroeck, δικηγόρο, με τόπο επιδόσεων στο Λουξεμβούργο), με αντικείμενο, αφενός, αίτηση ακυρώσεως της αποφάσεως της επιτροπής του εσωτερικού διαγωνισμού COM/PA/02 για τη μετάβαση από την κατηγορία Β στην κατηγορία Α, με την οποία επικυρώθηκαν τα αποτελέσματα του προσφεύγοντος στις δοκιμασίες προεπιλογής και αυτός απεκλείσθη από την προφορική δοκιμασία του εν λόγω διαγωνισμού, των μεταγενέστερων επιβεβαιωτικών αποφάσεων, του πίνακα επιτυχόντων του διαγωνισμού αυτού ως προς τον τομέα για τον οποίο εξετάσθηκε ο προσφεύγων και κάθε απόφασης που τυχόν ληφθεί επί της αυτής βάσης και, αφετέρου, αίτηση αποζημιώσεως, το Πρωτοδικείο (τέταρτο τμήμα), συγκείμενο από τους H. Legal, πρόεδρο, P. Mengozzi και I. Wiszniewska-Białecka, δικαστές· γραμματέας: I. Νάτσινας, υπάλληλος διοικήσεως, εξέδωσε στις 13 Ιουλίου 2005 απόφαση με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Κάθε διάδικος φέρει τα δικά του δικαστικά έξοδα.
            
         
      (1)  ΕΕ C 59 της 6.3.2004